Вуліца Янкі Купалы (Львоў)

Вуліца Янкі Купалы — вуліца ў Шаўчэнкаўскім раёне Львова, у мясцовасці Падзамча.

Вуліца Янкі Купалы размешчана паміж вуліцамі Кветкававай і Усходняй. Спачатку ідзе з паўднёвага захаду на паўночны ўсход (паралельна з вуліцай Дашкевіча), прыкладна пасярэдзіне змяняе напрамак пад прамым вуглом налева — на паўночны захад. Даўжыня вуліцы 350 м. Дарожнае пакрыццё — асфальт, рух двухбаковы.

Вуліца забудавана жылымі адна- і двухпавярховымі дамамі, узведзенымі ў першай палове XX ст, ёсць некалькі прыватных аднапавярховых дамоў, а таксама адзін чатырохпавярховы шматкватэрны дом савецкага ўзору. Да вуліцы прымыкае некалькі невялікіх садоў, таксама незабудаваныя ўчасткі.

 Галерэя 

Катэгорыя:Вуліцы Львова
Львоў